Public procurement notice: Modification Of A Contract/Concession During Its Term
Published: 2020-05-18
Buyer: Kiinteistö Oy Kuopion Koulutilat
Country: FI
Contract type: Works
CPV classification: 31000000 | 32000000 | 35000000: Security, fire-fighting, police and defence equipment | 44000000 | 45000000: Construction work

Technical requirements: Alkuperäisessä sopimuksessa on ollut kyse Rajalan koulun perusparannuksen ja laajennuksen KVR-rakennusurakasta sekä koulua koskevien käyttäjä- ja ylläpitopalveluiden toteuttamisesta 25 vuoden elinkaaripalvelujaksolla.
Edellä esitetyt nykyistä sopimusta ja sen arvoa koskevat tiedot on annettu koskien pelkästään Rajalan koulua. Rajalan koulun peruskorjaus, laajennus ja elinkaaripalvelut kilpailutettiin vuonna 2009 osana laajempaa Kuopion ensimmäistä elinkaarihanketta, johon kuului myös kahden (2) koulun ja yhden (1) päiväkodin toteutus uudisrakennuksina, yhden (1) koulun peruskorjaus ja laajennus sekä näiden 25 vuoden elinkaaripalvelut.
Ajan kulumisen vuoksi tässä sopimusmuutosilmoituksessa ei ole annettu hankinnan jälki-ilmoituksen todellista alkuperäistä tunnistenumeroa, sillä sitä ei ole enää saatavilla. Alkuperäinen hankintailmoitus on julkaistu Hilma-ilmoituskanavassa 20.5.2008 ja hankkeen sopimukset allekirjoitettu 14.12.2009.
Rajalan koulua laajennetaan siten, että koulurakennuksen tilamitoitus mahdollistaa nelisarjaisen alakoulun. Laajennus toteutetaan nykyisen koulurakennuksen yhteyteen osaksi samaa sisätilakokonaisuutta huomioiden erityisesti nykyisten ja uusien tilojen väliset kulkuyhteydet ja esteettömyys. Nykyisen koulurakennuksen käyttäjä-, huolto- ja ylläpitopalvelut ulotetaan samalla koskemaan myös laajennusta nykyisen elinkaaripalvelusopimuksen loppuun asti.
Puijonlaakso–Rajalan alueen varhaiskasvatuksen ja perusopetuksen tilaratkaisuista on laadittu tarveselvitys vuonna 2019. Tarveselvityksen laadinnan taustalla on kasvanut varhaiskasvatus- ja perusopetuspaikkojen tarve. Osa alueen päiväkodeista toimii vanhoissa kiinteistöissä, joita ei ole alun perin suunniteltu päiväkotikäyttöön, eivätkä tilat kaikilta osin vastaa nykypäivän tarpeita ja varhaiskasvatussuunnitelmien tavoitteita.
Tarveselvityksen mukaan Rajalan koulun oppilasmäärät ovat kasvussa, ja vuonna 2020 koulu on kasvamassa nelisarjaiseksi. Tilamitoitus ei vastaa oppilasmäärien nykytilannetta tai ennustetta. Rajalan koulua on tarveselvitystyön tuloksena esitetty laajennettavaksi siten, että tilamitoituksen lähtökohtana on nelisarjainen alakoulu, minkä lisäksi esiopetusryhmät huomioidaan mitoituksessa. Tarveselvityksessä korostetaan varhaiskasvatuksen ja esiopetuksen keskeistä tavoitetta, jonka mukaan esiopetus toteutetaan perusopetuksen yhteydessä, mikä mahdollistaa mm. kaveriluokkatoiminnan. Tämä edellyttää esiopetuksen sekä 1. ja 2. luokkien toimimista samassa tilakokonaisuudessa.
Kasvun ja oppimisen lautakunta hyväksyi kokouksessaan 19.11.2019 § 68 tarveselvityksen pohjalta tehdyn esityksen Puijonlaakso–Rajalan alueen varhaiskasvatuksen ja perusopetuksen tilojen hankesuunnittelun käynnistämisestä.
Tarveselvitykseen perustuen Rajalan koulua on perusteltua laajentaa siten, että koulurakennuksen tilamitoitus mahdollistaa nelisarjaisen alakoulun. Laajennus voidaan toteuttaa nykyisen koulurakennuksen yhteyteen osaksi samaa sisätilakokonaisuutta huomioiden erityisesti nykyisten ja uusien tilojen väliset kulkuyhteydet ja esteettömyys. Näin toteutettuna suunniteltu laajennus on varhaiskasvatuksen ja esiopetuksen keskeisen tavoitteen mukainen. Laajennuksen sijoittaminen samaan sisätilakokonaisuuteen helpottaa olennaisesti muun muassa taito- ja taideainetilojen sekä tukevien tilojen (ruokailu-, henkilöstö-, sosiaali-, hallinto- ja laitoshuoltotilat) käyttöä ja saavutettavuutta.
Rajalan koulun peruskorjaus ja laajennus on alun perin toteutettu elinkaarihankkeena. Hankekokonaisuutta koskeva sopimus solmittiin vuonna 2009 kilpailutuksen jälkeen Lemminkäinen PPP Oy:n kanssa. Tämä yhtiö on sittemmin yritysjärjestelyiden seurauksena sulautunut YIT-konserniin kuuluvaan YIT Suomi Oy:öön. YIT Suomi Oy:llä on elinkaarihankkeen palvelusopimuksen nojalla rakennuksesta 25 vuoden käyttö-, huolto- ja ylläpitovastuu, joka päättyy vuonna 2036. Nyt tehtävä laajennus on perusteltua ottaa saman palvelusopimuksen piiriin.
Rajalan koulun laajennus toteutetaan KVR-urakkana kiinteäksi osaksi koulurakennusta, joka on YIT Suomi Oy:n kanssa solmitun palvelusopimuksen piirissä. Laajennus on liitettävä rakennuksen taloteknisiin järjestelmiin mukaan lukien rakennusautomaatio.
Laajennusta koskeva hankinta on mahdollista ja tarpeen tehdä YIT Suomi Oy:ltä. Laajennuksen toteuttaminen eri sopimuskumppanin kanssa ei ole mahdollista taloudellisista ja teknisistä syistä.
Muun sopimuskumppanin toteuttaman laajennuksen yhdistäminen nykyiseen rakennukseen erityisesti talotekniikan ja rakenteiden osalta vaarantaisi rakennuksen teknisen ja toiminnallisen yhteensopivuuden ottaen huomioon, että YIT Suomi Oy:llä on vuoteen 2036 ulottuva kokonaisvastuu nykyisen rakennuksen käytettävyydestä, ylläpidosta ja perusparantamisesta. Tällainen toteutus aiheuttaisi merkittävää haittaa nykyisen palvelusopimuksen vastuiden kannalta ja voisi johtaa kustannusten merkittävään päällekkäisyyteen laajennuksen ylläpidon osalta. Nykyinen palvelusopimus huomioiden laajennus on perusteltua ottaa vastaavien käyttö-, huolto- ja ylläpitopalveluiden piiriin vastaavaksi jaksoksi kuin nykyinen rakennus.
YIT Suomi Oy:n kanssa neuvoteltu laajennusta koskevan KVR-urakan sekä vuoteen 2036 toteuttavien käyttö-, huolto- ja ylläpitopalveluiden hinta alittaa 50 prosenttia Rajalan koulun alkuperäisen peruskorjauksen ja laajennuksen urakkatöiden sekä käyttö-, huolto- ja ylläpitopalveluiden hinnasta.


Winner: YIT Suomi Oy